Iarlus
Iarlus (Nordice antique jarl) est titulus mediaevalis nobilitatis Scandinavicae. Primo iarli duces gentium fuerunt nulli oboedientes; cum reges (Nordice konung) summum imperium ceperunt, iarli interdum regum consiliarii facti sunt vel procuratores, qui a nomine regis regioni cuidam imperabant. Exempli gratia, Norvegiae tres iarli sub regis imperio fuerunt: iarlus Norvegiae ipsius, iarlus Orcadum insularum et iarlus Islandiae. Interdum et nobilitas omnis iarli appellabantur. In Suecia Birgerus iarlus ultimus erat, anno 1266 mortuus; in Norvegia etiam post saeculum XIII nulli iarli inveniuntur.